stanford-oval/wikipedia huggingface dataset:
עמיחי שיקלי
ביוגרפיה > פעילות פוליטית

בבחירות לכנסת העשרים ואחת הוצב שיקלי במקום התשיעי ברשימת הימין החדש. לאחר שהרשימה לא נכנסה לכנסת, חזר לנהל את המדרשה עד אפריל 2021. בבחירות לכנסת העשרים וארבע הצטרף לרשימת "ימינה" והוצב במקום החמישי, ונבחר לכנסת.
במאי 2021 הודיע כי בהתאם להתחייבות המפלגה לפני הבחירות, יתנגד לממשלת רוטציה של "ימינה" עם יאיר לפיד ובהשתתפות מרצ ורע"מ. ב-13 ביוני 2021, במהלך ההצבעה על כינון ממשלת ישראל השלושים ושש, הצביע נגד הקמתה.
ב-7 באפריל 2022, פרסמה סיעת ימינה את החלטתה להכריז על חבר הכנסת שיקלי כפורש מהסיעה. בתגובה פרסמו מועמדי המפלגה, בהם אשר כהן ושי מימון, ופעילים מרכזיים מכתב תמיכה בח"כ שיקלי ובו הגדירו את נפתלי בנט ואיילת שקד כפורשי ימינה. ב-25 באפריל קבעה ועדת הכנסת, לבקשת "ימינה", ששיקלי הוא פורש מהסיעה. שיקלי ערער על החלטה זו לבית המשפט המחוזי בירושלים. ב-10 ביולי התקיים הדיון בערעור, ובסופו הושגה פשרה: שיקלי הסכים למשוך את ערעורו על החלטת מפלגתו להפרישו ממנה, ובפסק הדין נקבע כי "רשמנו לפנינו את עמדת הכנסת, לפיה בנסיבות ערעור זה, אם המערער יתפטר בארבעת הימים הקרובים, הדבר ייחשב מבחינת הכנסת כהתפטרות בסמוך למועד הפרישה" - הסייג הקבוע בחוק לאי הטלת סנקציות על חבר כנסת פורש. בסוף פסק-הדין הוסיפו השופטים כי "אף אנו סבורים כי בנסיבות העניין מדובר בעמדה ראויה העולה בקנה אחד עם החוק ועם עובדות המקרה". שיקלי אכן התפטר מהכנסת כעבור יומיים, על מנת שיוכל להתמודד במפלגה קיימת בבחירות לכנסת העשרים וחמש.
לקראת הבחירות לכנסת ה-25 שוריין על ידי בנימין נתניהו במקום ה-14 ברשימת הליכוד.
ב-28 בספטמבר, לקראת הבחירות לכנסת ה-25, פסל השופט יצחק עמית, יו"ר ועדת הבחירות המרכזית, את מועמדותו של שיקלי לכנסת ברשימת הליכוד, על פי סעיף 6א לחוק יסוד: הכנסת, מפני ששיקלי הוכרז כפורש מסיעת ימינה ולא התפטר בסמוך להכרזת הפרישה. הליכוד ושיקלי ערערו על הפסילה לבית המשפט העליון וטענו כי לעמית לא הייתה הסמכות לפסול את שיקלי, וכן שיש לראות בהתפטרות שיקלי לאחר משיכת הערעור לבית המשפט המחוזי כהתפטרות בסמוך למועד הפרישה. ב-9 באוקטובר בית המשפט העליון קיבל את ערעורם ואישר את התמודדות שיקלי ברשימת הליכוד בבחירות לכנסת.
ב-29 בדצמבר 2022 עם כינונה של ממשלת ישראל השלושים ושבע, מונה לשר התפוצות ושוויון חברתי. ב-17 בינואר 2023 נכנסה לתוקף התפטרותו של שיקלי מהכנסת במסגרת החוק הנורווגי, ובמקומו נכנס לכנסת עמית הלוי.
ביוגרפיה > פעילות פרלמנטרית

שיקלי נמנה עם יוזמיה של הצעת חוק-יסוד: כניסה, הגירה ומעמד בישראל, לצד ח"כ שמחה רוטמן, שהוסרה מסדר היום כעבור מספר שבועות. הצעת החוק הונחה על שולחן הכנסת לפני שהצביע נגד הארכת חוק האזרחות והכניסה לישראל שיזמה הקואליציה. לאור ההסכמות שהושגו עם סיעות רע"מ ומר"צ, חוק האזרחות נפל, אך אושר כעבור מספר חודשים בתמיכת האופוזיציה ושיקלי.
במסגרת פעילותו הפרלמנטרית ייסד ח"כ שיקלי את השדולה לביטחון הנגב והגליל וכהן בראשות מספר שדולות, בהן השדולה למאבק באנטישמיות ובדה-לגיטימציה למדינת ישראל. בכנסת ה-24 היה פעיל בוועדה לביטחון פנים שם ביקר בין היתר את מדיניות המשטרה במבצע שומר החומות.
ביוגרפיה > שר התפוצות והמאבק באנטישמיות והשר לשוויון חברתי

במסגרת כהונתו כשר תפוצות הוכפף למשרד האגף למאבק בדה-לגיטימציה ותנועת ה-BDS ובהתאמה שונה שם המשרד למשרד התפוצות והמאבק באנטישמיות. בתקופת כהונתו של שיקלי, גדל תקציב המשרד ובשנים 2023–2024 הוא עומד על כחצי מיליארד שקלים ומרביתו מיועד למיזמים לחיבור יהודי התפוצות למדינת ישראל ולמאבק באנטישמיות. שיקלי הציב את היעד הראשי של משרד התפוצות, להעמקת והעצמת מערכת החינוך היהודית הפורמלית בקהילות ישראל בתפוצות, בדגש על צפון אמריקה.
כשר לשוויון חברתי יזם השר שיקלי את "תוכנית המיקודים", תוכנית להסדרת ההתיישבות הבדואית בנגב. בתקופת כהונתו הוכפפו למשרד לשוויון חברתי אגף פיתוח החברה הערבית, רשויות הבדואים האמונות על הסדרת יישובי הפזורה הבדואית בנגב, וכן פיתוח כלכלי וחברתי של האוכלוסייה הבדואית בנגב.
בחודש מאי 2023 העביר שיקלי בממשלה החלטה להנצחה ממלכתית למי שנרצחו בתפוצות בשל יהדותם בפעולות איבה על רקע אנטישמי. במסגרת ההחלטה הוקם צוות ממשלתי בהובלת מנכ"ל משרד התפוצות, שידון בקביעת קריטריונים ואמות מידה להנצחת הנופלים ויגבש המלצות בהתאם בדבר אופן הנצחתם.
בחודש מאי 2023 העביר יחד עם השר אלי כהן החלטת ממשלה המתקנת את הגדרת ממשלת ישראל לאנטישמיות. מדובר בתוספת של שתי הגדרות עבודה לאנטישמיות של הברית הבינ"ל לשימור זיכרון השואה (IHRA) שאומצה על ידי הממשלה בשנת 2017. ההגדרות שנוספו מתייחסות להחלטת הברית בנושא "עיוות והכחשת שואה" (Holocaust denial and distortion), כפי שהתקבלה על ידי IHRA בשנת 2013.
בחודש יולי 2023 העביר החלטת ממשלה: צמצום תמורות למשפחות פוליגמיות במסגרת הסדרת התיישבתן. החלטה זו מבטלת את ההטבה שכיום ניתנת לבדואי שחותם על עסקת הסדרת התיישבות, לפיה על כל אישה נוספת שיש לו הוא מקבל עוד קרקע למשפחה. אחרי החלטה זו התמורה תבוטל, ומשפחה תהיה זכאית רק לקרקע אחת. על ידי כך תצומצם הטבה משמעותית שפוליגמיים מקבלים.
ב-8 בינואר 2024 הודיע שיקלי על התפטרותו מתפקידו כשר לשוויון חברתי כדי לחסוך בכספי הציבור, והוא ממשיך בתפקידו כשר התפוצות.
במהלך הבחירות לפרלמנט הצרפתי 2024, הביע שיקלי תמיכה בפומבי במנהיגת הימין הקיצוני - מארין לה פן. על תמיכתו זו הועברה ביקורת, בין היתר על ידי נשיא צרפת עמנואל מקרון, שהביע מחאה בפני ראש הממשלה בנימין נתניהו על התערבותו של שיקלי בבחירות.
במהלך הבחירות לנשיאות רומניה, ממשלת רומניה האשימה את ישראל בהתערבות פסולה ובוטה בבחירות, על רקע שיחתו עם מועמד הימין הקיצוני קלין ג'ורג'סקו.
ביוגרפיה > עמדות ותפיסת עולם

שיקלי שייך לימין הפוליטי. הוא מגדיר את עצמו "ימני מאוד".
חיים אישיים

שיקלי נשוי להדס, יועצת חינוכית בבית ספר, ולהם שלושה ילדים. הוא חבר קיבוץ חנתון ובו הוא מתגורר.
כריסטיאן אנטידורמי

| --- | --- |

 לידה:  20 במאי 1992 (בן 32) סידני, אוסטרליה 
 מדינה:  אוסטרליה 
 תקופת הפעילות:  מ-2008 
 עיסוק:  שחקן
 פרופיל ב-IMDb
 
כריסטיאן אנטידורמי (באנגלית: Christian Antidormi; נולד ב-20 במאי 1992) הוא שחקן קולנוע וטלוויזיה אוסטרלי.
ביוגרפיה

אנטידורמי נולד וגדל בפרברים הדרומיים של סידני. הוא שיחק כדורגל (כדורגל) במשך 14 שנים והשתתף באופן פעיל בקרטה, שחייה וטניס. אנטידורמי גילה את אהבתו לאמנויות דרמטיות ולריקודי היפ הופ בגיל 15. העניין והכישרון שלו בהיפ הופ הובילו אותו להשתתף בהפקות, תחרויות וקליפים.
הוא גם מורה להיפ-הופ במשרה חלקית בבית הספר שלו לריקוד לשעבר, All Starz Performing Arts Studio בסידני. אנטידורמי השתתף במספר רב של קורסי משחק בכמה מבתי הספר למשחק המובילים באוסטרליה בהם TAFTA (האקדמיה האוסטרלית לקולנוע וטלוויזיה) ובתיאטרון האוסטרלי לנוער .
קריירה

אנטידורמי עשה את הופעת הבכורה שלו במשחק בשנת 2008 במיני סדרת הטלוויזיה האוסטרלית עטורת הפרסים, False" Witness".
בשנת 2009, זכה אנטידורמי בתפקיד ראשי בסדרת הטלוויזיה "אחרי הצלצול" של ערוץ דיסני . אנטידורמי כיכב בעונות 3 ו-4 ששודרה ב- Foxtel /Austar ב-2010/2011.
הוא הופיע בשני סרטים קצרים, I Spy  ו- Pride  ולוהק לתפקיד חוזר בסדרת הטלוויזיה של אופרת הסבון קרוב רחוק בתור ג'יידן פוסט. בשנת 2012 הופיע אנטידורמי בסדרת הדרמה של, "Packed to the Rafters ".
ביולי 2012, אנטידורמי שיחק בתפקיד טיבריוס, בנו של מרקוס ליקיניוס קראסוס בעונה הרביעית והאחרונה של סדרת הטלוויזיה האקשן ההיסטורית האמריקאית "ספרטקוס".
בשנת 2013 הוא צולם לספר שולחן קפה בשם "באמבטיה" (צולם ובוים על ידי טי ג'יי סקוט, במאי ספרטקוס). כל ההכנסות מספר שולחן הקפה נתרמו לעמותה לסרטן השד באותה שנה.
פילמוגרפיה

| שנה | כותרת | תפקיד | הערות |
| --- | --- | --- | --- |
| 2008 | False Witness | ילד רחוב | מיני סדרת טלוויזיה זוכת פרס AFI |
| 2009-2011 | אחרי הצלצול | וינס | סדרת טלוויזיה של חברת וולט דיסני, 16 פרקים |
| 2010 | StepXStep | ליד | סדרת טלוויזיה, פיילוט |
| 2010 | אחרי הצלצול | וינס | סדרת טלוויזיה של דיסני |
| 2011 | I Spy | כריס | תפקיד ראשי, סרט קצר |
| 2012 | Pride | ליאו | תפקיד ראשי, סרט קצר |
| 2012 | קרוב רחוק | ג'יידן פוסט | תפקיד אורח, 5 פרקים |
| 2012 | ספרטקוס | מרקוס ליקיניוס קראסוס | תפקיד ראשי, 9 פרקים |
| 2014 | Anzac Girl | טוראי צ'אק וינטרהלדר | פרק אחד |
| 2015 | Strike Back | פין | תפקיד אורח, 5 פרקים |
| 2021-2020 | רוזוול, ניו מקסיקו | פורסט לונג | תפקיד חוזר |
| 2022 | Cole of the void | קול | סרט קולנוע |
| 2025 | Honey Don't! |  |  |
הערות שוליים

↑  "The Diplomat (TV Movie 2009) - IMDb".
↑  "Home". אורכב מ-המקור ב-16 בפברואר 2013. {{cite web}}:  (עזרה)
↑  "Pride 'Short Film'".
↑  Interview with Spartacus' Christian Antidormi, AKA Tiberius - Nerd Reactor, Nerd Reactor, ‏3 בפברואר 2013
זקליקוב

| --- | --- |
סמל זקליקוב

טירה עתיקה בזקליקוב
 מדינה:  פולין פולין
 פרובינציה:  פודקרפצקיה פודקרפצקיה
 מחוז:  סטלובה וולה
 תאריך ייסוד:  1565 
 אוכלוסייה:  ‏
  ‑ בעיירה:  2,849 (31 במרץ 2021)
 קואורדינטות:  50°45′N 22°6′E﻿ / ﻿50.750°N 22.100°E﻿ / 50.750; 22.100
 אזור זמן:  UTC+1
  מפת מיקום  מפה מפורטת   (למפת פולין מוגדלת) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיזקליקוב(למפת פולין רגילה) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיזקליקוב(למפת פרובינציית פודקרפצקיה רגילה) ז'שוב פשמישל סטאלובה וולה מיילץ שוויינטו. לובלין פולין קטן  סלובקיה אוקראינהזקליקוב(למפת פרובינציית פודקרפצקיה מוגדלת) ז'שוב פשמישל סטאלובה וולה מיילץ שוויינטוקז'יסקיה לובלין פולין קטן  סלובקיה אוקראינהזקליקוב  he tabBackground:;tabBorder:#aaa;defaultTab:0;
 
זקליקוב (בפולנית: Zaklików; ביידיש: זאקלקעוו) היא עיירה במחוז סטלובה וולה שבפרובינציית פודקרפצקיה בפולין, על גדת נהר ויסלה, בה התקיימה עד השואה קהילה יהודית גדולה.
תולדות היישוב

זקליקוב נוסדה בשנת 1565, עת הוענקו לה זכויות עיר בידי המלך זיגמונט השני אוגוסט. בחלוקת פולין בשנת 1793 נכללה העיירה בשטח אוסטריה, ובשנת 1815 נכללה בשטח פולין הקונגרסאית.
יהודי זקליקוב

יהודים התיישבו בעיירה מסוף המאה ה-16, ובסוף המאה ה-18 בנו במקום בית כנסת וקידשו בו בית עלמין. מאמצע המאה ה-19 היוו היהודים קרוב למחצית מאוכלוסיית העיירה. בעיר פעל רבי יהודה לייב מזקליקוב, תלמידו של החוזה מלובלין.
בין מלחמות העולם התקיימה בעיירה פעילות ציונית, לצד פעילות של הבונד ושל אגודת ישראל, שהפעילה במקום בית ספר מרשת בית יעקב. בשנות השלושים של המאה ה-20 סבלו יהודי העיירה מתקיפות אנטישמיות הולכות וגוברות מצד שכניהם הפולנים.
ב-15 בספטמבר 1939 נכבשה העיירה בידי הגרמנים, ואלו החלו בהטלת גזירות שונות על יהודיה, תוך החרמת רכוש וחטיפת יהודים לעבודות כפייה. במשך הזמן הגיעו לעיירה מאות פליטים יהודים מיישובי הסביבה, עד שמספר תושביה היהודים הגיע בסתיו 1941 לכ-2,200 איש.
ב-3 בנובמבר 1942 פונו כל יהודי העיירה מבתיהם, ורוכזו בכיכר השוק בה. משם הוצעדו לתחנת הרכבת האזורית, ושולחו בקרונות משא למחנה ההשמדה בלז'ץ.
לקריאה נוספת

יהושע לקס, הייתי שם, בני ברק, תשנ"ג 1993 (לצפייה והורדה, באתר המרכז לספרי יידיש)
שרידי בית העלמין היהודי בזקליקוב
מצבת זיכרון לקהילת זקליקוב - בית העלמין חולון
הלנה בונהם קרטר

| --- | --- |

בונהאם-קרטר בטקס פרסי האוסקר ה-83, 2011
 לידה:  26 במאי 1966 (בת 58) אנגליה לונדון, אנגליה, הממלכה המאוחדת 
 שם לידה:  Helena Bonham-Carter 
 מדינה:  הממלכה המאוחדת הממלכה המאוחדת
 תקופת הפעילות:  מ-1983 
 מקום לימודים:  בית הספר וסטמינסטר  Bournville School  תיכון סאות' האמפסטד  Fine Arts College 
 בן או בת זוג:  קנת בראנה (1994–1999)  טים ברטון (2001–2014) 
 צאצאים:  בילי ברטון, נל ברטון 
 מספר צאצאים:  2 
 פרסים והוקרה:  מפקדת במסדר האימפריה הבריטית  פרס סטלייט  פרס ג'יני  פרס בריטניה  פרס גילדת שחקני המסך 
 פרופיל ב-IMDb
 
CBE הלנה בונהאם-קרטר (באנגלית: Helena Bonham-Carter; נולדה ב־26 במאי 1966) היא שחקנית בריטית ילידת-אנגליה ממוצא יהודי מומר, מועמדת שני פרסי אוסקר על תפקידה בסרט "כנפי היונה" בשנת 1997 ועל תפקידה בתור אליזבת, המלכה האם בסרטו של טום הופר "נאום המלך" בשנת 2010. בנוסף, הייתה מועמדת לתשעה פרסי גלובוס הזהב ולארבעה פרסי אמי.
היא נודעת בעיקר בזכות תפקידה בתור בלטריקס לסטריינג' בסרטי "הארי פוטר" המבוססת על סדרת סיפורי הארי פוטר הפופולרית, ובתור מרלה סינגר בסרט "מועדון קרב".
ביוגרפיה

בונהאם-קרטר נולדה בלונדון למשפחה השייכת לאצולה האנגלית, מצד אביה הנוצרי. סבו של אביה היה הלורד הרברט הנרי אסקווית', ראש ממשלת בריטניה בתקופת מלחמת העולם הראשונה ואביה ריימונד בונהאם-קרטר (1929–2004) היה בנקאי ידוע. סבה של אמה, היה יהודי, צאצא למשפחת אפרוסי ומשפחת הלפרסון. סבתה של אמה, הייתה יהודיה בת למשפחת אצולה שהגיעה במקור מאוסטריה, מיצי פולד-שפרינגר, שנמלטה ממולדתה עקב משפט דרייפוס, והבת השנייה שלה, הלנה פולד-שפרינגר, הייתה סבתה של בונהאם-קרטר אשר נישאה לדיפלומט ספרדי-קתולי, בן לאב יהודי ממוצא בוהמי, אשר היה לימים לחסיד אומות העולם, אדוארדו פרופר דה קאייחון. הסבא והסבתא דה קליאחון סייעו להציל אלפי יהודים בתקופת מלחמת העולם השנייה, כשהסב שירת כמזכיר ראשון בשגרירות ספרד בפריז והעביר אלפי יהודים מצרפת של וישי לספרד, לאחר שצרפת נכבשה ביד הנאצים ועוזריהם הצרפתים. בתם, אמה של בונהאם-קרטר, התנצרה לאחר מלחמת העולם השנייה.
קריירה

סרטה הראשון של בונהאם-קרטר היה "ליידי ג'יין" ב־1985, שם היא צדה את עינם של המפיק הבריטי יליד-הודו איסמעיל מרצ'נט והבמאי האמריקאי ג'יימס אייבורי, שליהקו אותה לסרטם "זיכרונות אהבה מפירנצה" (מבוסס על רומן מאת א.מ. פורסטר). הסרט היה מועמד ל-8 פרסי אוסקר, וקיבל ביקורות נלהבות. בונהאם-קרטר המשיכה להופיע במספר הפקות של השניים, וכן בעיבודים למחזות השייקספיריים "המלט"(גרסה מ-1990) ו"הלילה ה-12" (גרסה מ-1996).
ב־1997 הייתה מועמדת לפרס האוסקר בקטגוריית השחקנית הטובה ביותר על תפקידה בסרט "כנפי היונה" על פי ספרו של הנרי ג'יימס. ב-1999 הופיעה בתפקיד בולט נוסף בסרטו של דייוויד פינצ'ר "מועדון קרב", אשר הפך לסרט פולחן.
ב-2001, לאחר שנפרדה זה מכבר מבראנה, הופיעה בסרטו של טים ברטון "כוכב הקופים". השניים הפכו לזוג ובונהאם-קרטר החלה להופיע באופן תדיר בסרטיו, בהם "סיפורי דגים", "צ'ארלי בממלכת השוקולד", "סוויני טוד" ו"אליס בארץ הפלאות" וסרט הסיקוול אליס מבעד למראה במגוון תפקידים. במקביל השתתפה בסדרת סרטי "הארי פוטר", החל מהחמישי שבהם, בתפקיד בלטריקס לסטריינג'.
ב-2010 זכתה בפרס באפט"א לשחקנית הטובה ביותר בתפקיד משנה והייתה מועמדת לפרס אוסקר לשחקנית המשנה הטובה ביותר על הופעתה בסרט"נאום המלך", בתור המלכה האם.
בשנת 2020 שיחקה בסרט מבית נטפליקס "אנולה הולמס" וב-2022 גם בסרט ההמשך, "אנולה הולמס 2" את יודוריה הולמס.
חיים אישיים

לבונהאם-קרטר ולברטון שני ילדים. בילי נולד בשנת 2003 ונל בשנת 2007. בעודה מצלמת את הסרט "סוויני טוד" הייתה בתחילת הריונה של נל. ב-2014 נפרדו.
פילמוגרפיה > טלוויזיה וסדרות

| שנה | שם התוכנית בעברית | שם התוכנית באנגלית | תפקיד | הערות |
| --- | --- | --- | --- | --- |
| 1987 | מיאמי וייס | Miami Vice | ד"ר תרזה ליונס | 2 פרקים |
| 1988 |  | Screen Two | ג'ו מארינר | בפרק "The Vision" |
| 1989 |  | Theatre Night | ראינה פטקוף | בפרק "Arms and the Man" |
| 1991 |  | Jackanory |  | 5 פרקים |
| 1994 | פשוט נהדרת | Absolutely Fabulous | ספרון בחלום | בפרק "Hospital" |
| 1994 |  | The Good Sex Guide | בתפקיד עצמה | פרק אחד |
| 1996 |  | The Great War and the Shaping of the 20th Century | ורה בריטיין | 2 פרקים |
| 1998 | מרלין | Merlin | מורגן לה פיי | 3 פרקים |
| 2003 | הנרי השמיני | Henry VIII | אן בולין | 2 פרקים |
| 2011 |  | Life's Too Short | בתפקיד עצמה | פרק אחד |
| 2015 |  | Codes of Conduct | אסתר קאופמן |  |
| 2016 | באהבה נינה | Love, Nina | ג'ורג' | סדרת טלוויזיה (5 פרקים) |
| 2019 | הכתר | The Crown | הנסיכה מרגרט, רוזנת סנודן | עונה 3 ו-4, תפקיד ראשי |
| 2021 |  | The Cleaner | שיילה | פרק: "The Widow" |
| 2023 | נולי | Nolly | נואל "נולי" גורדון (אנ') | מיני-סדרה |
בונהאם-קרטר (מימין) לצד קולין פירת' בסרט "נאום המלך", 2010
עוד יום במזרח התיכון

"עוד יום במזרח התיכון" הוא אלבום האולפן השלישי של הזמרת-יוצרת שי המבר שיצא לאור ב-18 בפברואר 2025.
רקע

האלבום נולד מתוך חוויות אישיות ואירועים משמעותיים שהתרחשו בחייה של המבר במהלך מלחמת חרבות ברזל. ב-7 באוקטובר 2023, בעלה של המבר נקרא למילואים, והיא מצאה את עצמה מתמודדת עם מציאות חדשה ומאתגרת. במהלך התקופה הזו, היא התנדבה להופיע בפני מפונים ופצועים, מתוך רצון לתרום ולהקל על הסובלים. חוויה זו השפיעה עמוקות על יצירתה, והובילה לכתיבת שירים המשקפים את התקופה.
המבר מתארת את האלבום כמסע אישי ולאומי, המשלב סיפורים על אהבה, מלחמה ותקווה. היא שואבת השראה מיוצרים ומשוררים ישראליים כמו דליה רביקוביץ, מאיר אריאל, יהודה עמיחי ושלמה ארצי, ומשלבת את ההיסטוריה והתרבות הישראלית ביצירתה.
הרכב

האלבום הופק מוזיקלית על ידי ניר מימון, המלווה את המבר ביצירותיה בשנים האחרונות. ההקלטות נערכו באולפנים מקצועיים, תוך שיתוף פעולה עם אמנים כמו רביד פלוטניק ודודו טסה. הסגנון המוזיקלי של האלבום משלב בין השפעות מהמקורות התרבותיים הישראליים לבין הפקה מודרנית. הכתיבה וההלחנה מתמקדות בחוויות אישיות וקולקטיביות, ומשקפות את המציאות המורכבת של התקופה.
סינגלים וקידום

ב-10 ביוני 2024 יצא הסינגל "בגלמה וכינור (מה יעזור לי)" לקראת האלבום, נכתב והולחן יחד עם דודו טסה. לשיר זה הופק קליפ. ב-28 באוגוסט, יצא הסינגל "בינג' ודיכאון" שיצא לפני האלבום, נכתב והולחן בשיתוף עם רביד פלוטניק. השיר זכה לקליפ נלווה שפורסם בערוץ היוטיוב הרשמי של שי המבר. השיר "במקום בו אני לא אני" יצא עם השקת האלבום, מלווה בקליפ רשמי שפורסם ב-18 בפברואר 2025.
המבר קיימה הופעת השקה חגיגית לאלבום ב-21 בפברואר 2025, במועדון זאפה הרצליה, במופע צהריים. ההופעה כללה ביצועים חיים לשירי האלבום החדש.
רשימת רצועות

כל השירים נכתבו והולחנו על ידי שי המבר והופקו על ידי ניר מימון (למעט היכן שמצוין אחרת).
| מס' | שם | מילים | לחן | הפקה | משך |
| --- | --- | --- | --- | --- | --- |
| 1. | במקום בו אני לא אני  |   |   |   | 3:08 |
| 2. | עוד יום במזרח התיכון  |   |   |   | 3:13 |
| 3. | בינג' ודיכאון  | שי המבר ורביד פלוטניק |   |   | 3:34 |
| 4. | בבית הריק  |   |   |   | 3:35 |
| 5. | ערה  |   |   |   | 2:48 |
| 6. | בגלמה וכינור (מה יעזור לי)  | המבר ודודו טסה | טסה | טסה | 3:31 |
| 7. | כשזה התחיל אז לא חשבנו שאף פעם לא נראה את הסוף  |   |   |   | 1:36 |
| 8. | אין לי מספיק מקום בלב  |   | המבר וניר מימון |   | 2:55 |
| 9. | מדבר  |   |   |   | 3:32 |
| 10. | אף אחד לא יראה  |   |   |   | 3:20 |
| 11. | החיטה צומחת שוב  | דורית צמרת | חיים ברקני |   | 3:03 |
| 12. | כל עוד אתה ואני נשארים  |   |   |   | 3:29 |
| 13. | עברית  |   | המבר ועיליי אשדות | מימון ואשדות | 1:59 |
| משך כולל: | משך כולל: | משך כולל: | משך כולל: | משך כולל: | 39:50 |
הערות שוליים

↑  אפרת קרסנר, שי המבר משיקה אלבום חדש ומרגש: "ב-7 באוקטובר העולם התהפך", באתר אייס, 18 בפברואר 2025
1 2  יובל אראל‏, שי המבר – עוד יום במזרח התיכון, בבלוג של יובל אראל, מגזין מוזיקה ותרבות, 18 בפברואר 2025
בילי אייכנר

| --- | --- |

 לידה:  18 בספטמבר 1978 (בן 46) ניו יורק שבמדינת ניו יורק, ארצות הברית
 סוגה מועדפת:  קומדיה מאולתרת מערכונים 
 מדינה:  ארצות הברית 
 תקופת הפעילות:  מ-2005
 מקום לימודים:  אוניברסיטת נורת'ווסטרן  תיכון סטאיווסנט  בית הספר לתקשורת של אוניברסיטת נורת'ווסטרן 
 פרופיל ב-IMDb
 
בילי אייכנר (באנגלית: Billy Eichner, נולד ב-18 בספטמבר 1978) הוא קומיקאי, שחקן, סופר ואישיות טלוויזיה יהודי-אמריקאי.
ביוגרפיה מוקדמת

אייכנר סיים את לימודיו בתיכון סטייווסאנט בשנת 1996 ואת לימודיו באוניברסיטת נורת'ווסטרן בשנת 2000. באותה התקופה, השחקן רובין לורד טיילור היה שותפו לחדר. אייכנר הוא יהודי והומוסקסואל.
קריירה

אייכנר זכה לפרסום הראשון שלו בעקבות "Creation Nation: A Live Talk Show", תוכנית טלוויזיה שהנחה וכתב, שזכתה לשבחים בניו יורק. בנוסף, אייכנר השתתף בתוכניות "Conan" ככתב ועיתונאי במערכונים קצרים, וכעצמו בתוכנית "Watch What Happens: Live", לצידו של אנדי כהן, "Last Call with Carson Daly" ,"The Wendy Williams Show" וב-"Fashion Police" עם ג'ואן ריברס, בין היתר. במקביל, אייכנר שיחק בתפקיד אורח בסדרת האנימציה "בוב'ס בורגרס" (ההמבורגרים של בוב, בתרגום חופשי) כמר. אמברוז, ושיחק באופן קבוע בתיאטרון הבריגדה האזרחית של ניו יורק.
ב-2013, אייכנר הצטרף לעונתה השישית של הסדרה "Parks and Recreation" בתפקיד משני. עם זאת אייכנר קודם לתפקיד ראשי בעונתה השביעית של הסדרה.
בטקס פרסי האמי ה-66 שהתקיים בשנת 2014, אייכנר הופיע יחד עם סת' מאיירס, שהנחה את הטקס של אותה השנה ויחד איתו הוא ראיין אנשים אקראיים ברחבי ניו יורק.
באוגוסט 2015, אייכנר השתתף בסדרה "אנשים קשים" המופקת על ידי רשת "Hulu", נכתבה על ידי ג'ולי קלאוזנר שאף משתתפת בסדרה ומופקת על ידי איימי פולר. בשנת 2016, אייכנר השתתף בסרט שכנים 2, שיצא לאקרנים ב-20 במאי, ובסרט אנגרי בירדס. במרץ 2017, פורסם כי אייכנר יצטרף לצוות השחקנים של עונתה השביעית של סדרת האימה "אימה אמריקאית". חודש לאחר מכן, באפריל, פורסם כי אייכנר מנהל משא ומתן על דיבוב דמותו של טימון, סוריקטה המלווה את סימבה במסעו לשיבה אל צוק התקווה, ברימייק לסרט "מלך האריות".
הוא צפוי להופיע בסרט הקומדיה רומנטית האמריקאי מ-2022, אין גברים כאלה.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2008 | מה שקורה בוגאס | מנהיג הלהקה |  |
| 2014 | הפינגווינים ממדגסקר | כתב בחדשות | דיבוב |
| 2015 | לישון עם אחרים | דובר "SLAA" |  |
| 2016 | שכנים 2 | אוליבר סטודיבייקר |  |
| 2016 | אנגרי בירדס | השף החזיר/פיליפ | דיבוב |
| 2019 | מלך האריות | טימון | דיבוב |
| 2019 | נואל | גבריאל קרינגל |  |
| 2022 | אין גברים כאלה | בובי ליבר | גם תסריטאי |
| 2024 | מופאסה: מלך האריות | טימון | דיבוב |
| 2025 | Honey Don't! |  |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2011-הווה | ברחוב עם בילי | בתפקיד עצמו | הועמד לפרס אמי עבור "Outstanding Game Show Host" |
| 2013-הווה | בוב'ס בורגרס | מר. אמברוז | הופעת אורח |
| 2013-15 | Parks and Recreation | קרייג מידלברוקס | תפקיד ראשי |
| 2014 | המילרים | לאון | בפרק "(Carol's Song)‏ Movin' Out" |
| 2014 | הנערה החדשה | בארי | בפרק "LAXmas" |
| 2015-הווה | אנשים קשים | בילי אפשטיין | תפקיד ראשי |
| 2016 | קימי שמידט | את עצמו | בפרק "Kimmy Meets a Drunk Lady" |
| 2016 | Last Week Tonight | את עצמו |  |
| 2016 | !Hairspray Live | רוב בארקר | תפקיד אורח |
| 2017 | חברים מהקולג' | ד"ר פליקס פורזנהיים | תפקיד משני |
| 2017 | אימה אמריקאית: הכת | האריסון וילטון |  |
| 2019 | לא רעב ולא אוהב | מר ביגמן | דיבוב |
| 2021 | סיפור פשע אמריקאי: מוניקה לווינסקי | מאט דראדג' | תפקיד חוזר |
הערות שוליים

↑  ארז דבורה,'"`UNIQ--nowiki-00000000-QINU`"'הרבה כישרון יש ב"מופאסה: מלך האריות". אבל בסופו של דבר, רק הכסף חשוב פה, באתר ynet, 20 בדצמבר 2024
| --- | --- |
בקרת זהויות :  GND: 130047811X  ISNI: 0000 0004 9781 7278  LCCN: no2016172223  MusicBrainz: 1d453c52-b9b3-49fc-b504-488452daf82a  VIAF: 9232148451590915970001   WorldCat (עם VIAF): 9232148451590915970001
יוסף וורקני

| --- | --- |
אין תמונה חופשית
 לידה:  25 במרץ 1902 וינה, האימפריה האוסטרו-הונגרית 
 פטירה:  22 ביוני 1992 (בגיל 90) Clifton, ארצות הברית 
 תפקידים:  רופא ילדים, רופא 
 פרסים והוקרה:  פרס מרץ' אוף דיימס בביולוגיה התפתחותית (1986)  פרס א. מיד ג'ונסון (1944)  פרס ג'ון האולנד (1970) 
 
יוסף וורקני (1902–1992) היה רופא ילדים אמריקאי יהודי ממוצא אוסטרי, הידוע כ"אבי הטרטולוגיה".
ביוגרפיה

וורקני נולד בווינה ולמד שם רפואה. עד 1932, הוא פרסם למעלה מ-23 מאמרים. ב-5 בינואר 1932 עבר לסינסינטי, אוהיו שם גר עד מותו.
קריירה

שתי תסמונות גנטיות נקראות על שמו: תסמונת וורקני 1 ותסמונת וורקני 2.
הוקרה

פרס האגודה לחקר רפואת ילדים, E. Mead Johnson Award (1943)
פרס האגודה לחקר רפואת ילדים Borden Award (1950)
Modern Medicine Award for Distinguished Achievement (1964)
פרס ג'ון האולנד של האגודה האמריקאית לרפואת ילדים (1970)
פרס קרן צ'ארלס ה. הוד (1972)
American Association on Mental Deficiency Research Award (1976)
Procter Medal Award for Distinguished Research (1979)
March of Dimes Basil O'Connor Award (1986)
הערות שוליים

| --- | --- |
בקרת זהויות :  NLI: 987007294493705171  GND: 172460581  ISNI: 0000 0001 1077 1552  LCCN: n80131530  NKC: skuk0005808  NTA: 067867235  SNAC: w68s5h7g  VIAF: 92837028   WorldCat (עם VIAF): 92837028 
↑  Willhite C (2000). "Josef Warkany". Toxicol. Sci. 58 (2): 220–1. doi:10.1093/toxsci/58.2.220. PMID 11099634.
ערך זה הוא קצרמרבנושא אישים. אתם מוזמנים לתרום לוויקיפדיה ו.
קרסון מקורמאק

| --- | --- |
אין תמונה חופשית
 לידה:  21 באוקטובר 1999 (בן 25) אוקוויל, אונטריו, קנדה קנדה 
 תקופת הפעילות:  מ-2017
 פרופיל ב-IMDb
 
קרסון מקורמאק (באנגלית: Carson MacCormac; נולד ב-21 באוקטובר 1999) הוא שחקן קנדי.
ביוגרפיה

מקורמאק נולד וגדל בעיירה אוקוויל (אנ') באונטריו, קנדה. במהלך לימודיו בתיכון החל ללמוד משחק אך העדיף לשחק בייסבול.  הוא שיחק עבור Oakville A's, קבוצת ליגת הנוער המנוהלת על ידי איגוד הבייסבול. קרסון החל לשחק באופן מקצועי בערך ב-2016,
קריירה

מקורמאק ערך את הופעת הבכורה שלו כשחקן מקצועי וטלוויזיה ב-10 באפריל 2017, בפרק "You Don't Understand Me at All" של סדרת הטלוויזיה "Bellevue" . הוא ערך את הופעת הבכורה שלו בקולנוע כמה שבועות לאחר מכן בסרט הקצר "ידיים קרות" משנת 2017, בו גילם נער שהותקף מינית.
בספטמבר 2018 ערך מקורמאק את הופעת הבכורה שלו בסרט העלילתי בדרמה העצמאית Giant Little Ones, שם גילם מתבגר, שנפגע מבריונות בשם מייקל. מאוחר יותר הוא הופיע בסרט "זומבי בגיל 17" ובשמונה פרקים של סדרת הטלוויזיה "Big Top Academy".
מקורמאק הופיע בסרט גיבורי העל של 2019 "שהאזאם" בתור ברט ברייר. הוא גם הופיע בסרט המדע הבדיוני הדיסטופי "Riot Girls" משנת 2019.
בשנת 2020, הופיע בסדרת האימה המקורית של נטפליקס, "October Faction" ובעונה השנייה של הסדרה " המפתחות של משפחת לוק " המשודרת בנטפליקס בתור בנג'מין לוק ב-2021.
ביולי 2021, לוהק מקורמאק, לתפקיד בסרט "הנערה הכי בת- מזל בעולם".